CELEX: 62019TN0027
Language: fi
Date: 2019-01-15 00:00:00
Title: Asia T-27/19: Kanne 15.1.2019 – Pilatus Bank ja Pilatus Holding v. EKP

25.2.2019   
            
            
               FI
            
            
               Euroopan unionin virallinen lehti
            
            
               C 72/47
            
         
      Kanne 15.1.2019 – Pilatus Bank ja Pilatus Holding v. EKP
      (Asia T-27/19)
      (2019/C 72/60)
      Oikeudenkäyntikieli: englanti
      
         Asianosaiset
      
      
         Kantajat: Pilatus Bank plc (Ta’Xbiex, Malta) ja Pilatus Holding ltd. (Ta’Xbiex) (edustajat: asianajajat O. Behrends, L. Feddern ja M. Kirchner)
      
         Vastaaja: Euroopan keskuspankki
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan EKP:n 2.11.2018 päivätyt ja Pilatus Bank plc.lle 5.11.2018 lähetetyt päätökset Pilatus Bankin pankkitoimiluvan peruuttamisesta
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat yhteentoista kanneperusteeseen.
      
                  1)
               
               
                  Ensimmäisen kanneperusteen mukaan EKP ei ole hoitanut sen SSM-asetuksen (1) 14 artiklan 5 kohdan mukaisia vastuitaan.
               
            
                  2)
               
               
                  Toisen kanneperusteen mukaan EKP oletti virheellisesti, että pankkitoimiluvan peruuttamista koski oikeudellinen peruste.
               
            
                  3)
               
               
                  Kolmannen kanneperusteen mukaan EKP ei ottanut asianmukaisesti huomioon päätökseen liittyvää harkinnanvaltaisuutta.
               
            
                  4)
               
               
                  Neljännen kanneperusteen mukaan EKP ei arvioinut relevantteja tosiseikkoja eikä tehnyt sitä puolueettomasti ja objektiivisesti.
               
            
                  5)
               
               
                  Viidennen kanneperusteen mukaan EKP loukkasi suhteellisuusperiaatetta.
               
            
                  6)
               
               
                  Kuudennen kanneperusteen mukaan EKP loukkasi nemo auditur- periaatetta.
               
            
                  7)
               
               
                  Seitsemännen kanneperusteen mukaan EKP teki oikeudellisen virheen syyttömyysolettamaan liittyvien toteamusten osalta.
               
            
                  8)
               
               
                  Kahdeksannen kanneperusteen mukaan EKP loukkasi yhdenvertaisen kohtelun periaatetta ja menetteli syrjivästi.
               
            
                  9)
               
               
                  Yhdeksännen kanneperusteen mukaan EKP rikkoi SSM-asetuksen 10 ja 75 perustelukappaletta ja käytti väärin harkintavaltaansa.
               
            
                  10)
               
               
                  Kymmenennen kanneperusteen mukaan EKP loukkasi kantajien puolustautumisoikeuksia ja niiden oikeutta tulla kuuluksi.
               
            
                  11)
               
               
                  Yhdennentoista kanneperusteen mukaan EKP ei ole perustellut päätöstään asianmukaisesti.
               
            
         (1)  Luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15.10.2013 annettu neuvoston asetus (EU) N:o 1024/2013 (EUVL 2013, L 287, s. 63).